CELEX: 32015D1872
Language: lv
Date: 2015-10-06 00:00:00
Title: Eiropas Parlamenta un Padomes Lēmums (ES) 2015/1872 (2015. gada 6. oktobris) par ES Solidaritātes fonda izmantošanu

20.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 275/30
            
         EIROPAS PARLAMENTA UN PADOMES LĒMUMS (ES) 2015/1872
   (2015. gada 6. oktobris)
   par ES Solidaritātes fonda izmantošanu
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 11. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Eiropas Savienības Solidaritātes fonda (turpmāk “Fonds”) mērķis ir nodrošināt Savienībai iespējas ātri, efektīvi un elastīgi reaģēt uz ārkārtas situācijām un apliecināt solidaritāti ar katastrofu skarto reģionu iedzīvotājiem.
            
         
               (2)
            
            
               Saskaņā ar Padomes Regulas (ES, Euratom) Nr. 1311/2013 (3) 10. pantu Fondu var izmantot, nepārsniedzot maksimālo summu EUR 500 miljoni gadā (2011. gada cenās).
            
         
               (3)
            
            
               Bulgārija ir iesniegusi pieteikumu par Fonda izmantošanu sakarā ar bargiem ziemas apstākļiem.
            
         
               (4)
            
            
               Grieķija ir iesniegusi divus pieteikumus par Fonda izmantošanu sakarā ar plūdiem.
            
         
               (5)
            
            
               Komisija izvērtēja, ka pieteikumi atbilst Fonda atbalsta piešķiršanas nosacījumiem, kas noteikti Regulā (EK) Nr. 2012/2002.
            
         
               (6)
            
            
               Tāpēc Fonds būtu jāizmanto, lai sniegtu finansiālu ieguldījumu visas summas EUR 16 274 765 apmērā saistībā ar Bulgārijas un Grieķijas iesniegtajiem pieteikumiem.
            
         
               (7)
            
            
               Ir iespēja pārdalīt apropriācijas saskaņā ar 2013. gada 2. decembra Iestāžu nolīguma 11. punkta otro teikumu. Apropriācijas avansu maksājumiem par 2015. finanšu gadu ir izlietotas ļoti ierobežotā apmērā par trijiem pieteikumiem, uz ko attiecas šis lēmums un par kuriem maksājamā atlikusī summa ir EUR 14 647 288. Līdz ar to visa izmantošanai paredzētā summa tiks finansēta, Eiropas Savienības vispārējā budžetā 2015. finanšu gadam pārdalot pieejamās apropriācijas avansa maksājumiem, un papildu apropriācijas nav nepieciešamas.
            
         
               (8)
            
            
               Lai pēc iespējas samazinātu laiku, kas vajadzīgs Fonda izmantošanai, šis lēmums būtu jāpiemēro no tā pieņemšanas dienas,
            
         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 16 274 765 saistību un maksājumu apropriācijās.
   Visu šo mobilizēto līdzekļu summu finansēs, izmantojot budžeta pozīcijā 13 06 01 pieejamās apropriācijas, kuras mobilizētas saskaņā ar Eiropas Parlamenta un Padomes Lēmumu (ES) 2015/422 (4), lai veiktu avansa maksājumus Savienības budžetā 2015. gadam. Šajā budžeta pozīcijā avansa maksājumiem pieejamo summu attiecīgi samazina.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2015. gada 6. oktobra.
   
      Strasbūrā, 2015. gada 6. oktobrī
      
         
            Eiropas Parlamenta vārdā –
         
         
            priekšsēdētājs
         
         M. SCHULZ
      
      
         
            Padomes vārdā –
         
         
            priekšsēdētājs
         
         N. SCHMIT
      
   
   
      (1)  Padomes 2002. gada 11. novembra Regula (EK) Nr. 2012/2002, ar ko izveido Eiropas Savienības Solidaritātes fondu (OV L 311, 14.11.2002., 3. lpp.).
   
      (2)  OV C 373, 20.12.2013., 1. lpp.
   
   
      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
   
      (4)  Eiropas Parlamenta un Padomes 2014. gada 17. decembra Lēmums (ES) 2015/422 par Eiropas Savienības Solidaritātes fonda izmantošanu (OV L 68, 13.3.2015., 47. lpp.).